da da nb da et pl sv en sv war pl hbs_lat nb da da da da da de en nl da da sv fr da sv sv da sv da de en nl de en da da da da da da da da da da da da da da da sv da da da da da da da da da da da da da da sv da da da da da da da da da da da da da da da en da da da da sv en da da da da en da da da nb da de da da nb da et pl sv en sv war pl hbs_lat nb da da da da da de en nl da da sv fr da sv sv sv da da de en nl de
Forlaget Landsvalen var ude på to gårde i Galten ved Aarhus og Stensigmose ved Sønderborg. Det var en forrygende dag, glade børn og voksne og superglade køer. Kig med på billeder fra Stensigmose på Broager Land i det sønderjyske.
Tak til alle jer, som kom forbi til Økodag på Broager og i Galten og købte bøger.
Vinden blæste frisk den dag
Der var trængsel langs hegnet
og folk stod tæt på vejen hele vejen ned til naboen
Naboen havde hejst flaget i dagens anledning
nogen gyste lidt, da køerne tumlede tæt på
og udsigten til fjorden var enestående
Læs bøger fra Forlaget Landsvalen
2021 suste afsted med både opture og nedture. Det kunne ind imellem være svært at holde skruen i vandet. I foråret var der mange aflysninger af dyrskuer og Øko-dag, hvor jeg plejer at komme med mine bøger. Efteråret blev tilgengæld fuldt besat at markeder, så jeg har haft brug for tid til igen at få pusten.
Tag en tur ud i vores dejlige danske natur sammen med børn, det er altid et hit. Og så hjem i varmen og læse en god bogen sammen. Så er vi blevet stimuleret på mange måder.
Årsregnskabet er afleveret, og jeg håber at finde energi til at være kreativ med at tegne og skrive og lave andre ideer i 2022. Håber I vil bakke op med at sprede kendskabet om mine bøger, og at vi ses i 2022.
Mange vinter hilsner Line
Skoven står brun og himlen grå. Lille, våd og ensom. Alligevel står den kæk og strålende gul blandt de visne blade fra i fjor. Den første erantis. Og da jeg så kiggede under buskene et andet sted i haven, så fandt jeg flere erantis. Over mig kunne jeg høre en solsortehan synge lidt forsigtigt, måske en ung han som havde brug for at træne til forårets fuglekor? Sådan er det. Når vi stopper op og åbner øjne og ører, kigger lidt bedre efter og lytter en ekstra gang, så ser og hører vi mere. Så mærker vi mere.
Alle børn elsker en tur udenfor, især sammen med en voksen som giver sig god tid, så I kan opleve naturen. Lær om planter og dyr, lad jer forundres over det store i det små. Den første dag i det nye år, da hørte jeg en hakspætte i skoven.. Forlaget Landsvalens plakat fra maj 2019 med ”Fugle og andre dyr” (find den HER) kan være en inspiration. Her er hjælp til at lære, hvem der bor derude hele året i den natur, som omgiver os. Naturen som vi bliver nødt til at passe så grueligt godt på. Og det er lettere at passe på noget, som vi kender og elsker.
I 2019 var Forlaget Landsvalen afsted mange gange til markeder og andre steder for at sælge bøger. Sjovt nok, så viste det sig, at det flere gange var de små steder, som var de bedste. Hvis du kender et godt sted eller marked, hvor Forlaget Landsvalen kan sælge bøger, så vil det være dejligt med et hint. Skriv en mail til forlagetlandsvalen@hotmail.com
2020 står der i kalenderen. Hvorfor en kalender? Der er enkelte gåse-kalendere og få mal-selv kalendere tilbage. Gode papirkalendere som giver et roligt overblik og pynter på væggen. Find dem HER.
Vi står på tærslen til et nyt årti. Et årti hvor endnu flere vil opdage, at vi lever af naturen.
Pas godt på dig og dine. Kh. Line
Hvorfor flyver et barn på en gås?
Gæs siges at være kloge dyr, og det kan inspirere både en svensk for fatter (Selma Lagerlöf 1906-07), danske filmskabere (Wikke-Rasmussen 2019) og den dansk-svenske børnebogs tegner og forfatter Line Margareta Iversen. Ja det der Margareta, det er svensk.
Ideen til at flyve på en gås stammer helt tilbage fra starten af 1900tallet. Nej helt så gammel er forfatteren Line ikke. Men hun har hørt en historie, som er skrevet dangang. Det er bogen ”Niels Holgersens forunderlige rejse gennem Sverige”. Bogen blev skrevet af en svensk forfatter, der var verdensberømt på den tid. Hun hed Selma Lagerlöf, og hun blev bestilt til at skrive en bog af det svenske skolevæsen. Det blev en bog, som fortalte om en doven dreng fra Skåne, som blev tryllet lille af en nisse og fik en lang rejse op gennem Sverige på ryggen af en gås. Bogen blev brugt i skolerne i mange år, og på den måde lærte de svenske børn om Sveriges geografi og historie. Lines fædreland er Danmark, og modersmålet er svensk. Lines mor voksede nemlig op i Sverige, og hun hørte Selma Lagerlöfs bog i skolen. Da Lines mor selv fik børn i Danmark, så læste hun bogen på svensk for Line og hendes søskende. Det er denne historie om den lille svenske dreng på gåsen, som gav Line ideen til at en dansk dreng flyver på sin gås. I Lines bog ”Cornelius og gåsen” er drengen ikke doven, men fuld af krudt og nysgerrig efter at lære om alle dyr og planter i naturen og hjemme på deres lille gård. Af og til bliver det alligevel for meget at lære, og så lader Cornelius tankerne flyve. Sammen med gåsen flyver han afsted over det landskab, som han kender så godt, og endnu længere væk, væk til et sted, som kun han kender.
Da Line præsenterede sin bog for Cornelius, da viste det sig ovenikøbet, at han også kendte historien om svenske Niels Holgersen; den havde han hørt om i skolen. Læs om hele historien om Cornelius i bogen ”Cornelius og gåsen”. En vireklig dreng, der har en virkelig gås. Find bogen HER.
En lille sød/virkelig historie om kalven Rosa
Forleden blev forfatteren Line kontaktet af en Marianna fra Mors, som ville fortælle en sjov historie om bogen ”Petras Ko”. Denne bog har været i familiens eje i mange år, og den bliver flittigt læst af børnebørnene, som elsker at være med i stalden hos malkekøerne sammen med morfar. På den fine lokale dialekt morsingbomål fortæller Marianna, at i vinterferien i år da var børnebørnene Linea og Elise på ferie hos mormor og morfar. En af køerne skulle kælve lige om lidt, og de glædede sig helt vildt. Især fordi morfar kunne fortælle, at han vidste, at det blev en kviekalv. Men der var noget helt særligt med den her kalv, for det næste nummer i rækken til kviekalve, det var nummer 1814. Og lige netop nummer 1814, det er det nummer, som kalven Rosa, der bliver født i bogen ”Petras Ko”, den får i øret. Derfor havde de to piger planlagt, at den nye kalv selvfølgelig skulle hedde Rosa.
Desværre nåede koen ikke at kælve i vinterferien, øv. Men da morfar skulle indberette den nye kalv til dyreregistreringen, så er der et felt med ”navn”, det plejer han ikke at bruge.
Men denne gang så skrev han ”Rosa”, så den lille nye jerseykalv nøjes ikke med at hedde 1814, den hedder Rosa, og de to gudmødre glæder sig helt ustyrligt til, at de skal besøge mormor og morfar næste gang.
Det er fantastisk at høre, at bøgerne bliver brugt, og at de spejler hverdagen i landbruget.
Køb Petras Ko, her.
Se billeder fra gården, hvor Linea og Elise går rundt og venter på at kalven Rosa skal blive født. Og et billede af lille Rosa med øremærker 1814.
Tak til alle jer der har læst og fulgt med her på siden i år 2018.
Om det så har været hele året, eller om du er kommet med undervejs. Det blev året med et 10 års jubilæum, tjuhej som tiden går. Det ses især på de små, hvor bliver de hurtigt store. Vips er de store teenagere, som vil ud og erobre verden. Så står vi voksne der med alle vores talenter og erfaring, som de ikke vil have. Det er mens de er små og åbne, at det er lettest at putte noget ind i deres hoveder. Så er det bare med at komme i gang med at læse for de små børn. Og mens du læser har du chancen for at fortælle om dit eget liv og dine egne erfaringer, benyt muligheden mens de er små og labber det i sig som kattekillinger ved mælkeskålen.
I en tid hvor mange børn har en hektisk hverdag, så er det guld værd med en rolig stund alene med en voksen, der har god tid. En god børnebog kan være udgangspunktet. ”Kom, så læser vi sammen”. ”Sammen” der er også yndlingsordet for en lille 1 ½ åring, som har fundet ud af, at ”sammen” det betyder, at nu er der en voksen, som vil mig og vil tage mig med til noget spændende. Tag børnene med ind i bøgernes verden, oplev det sammen.
Hæng i med bøgerne og hæng på her i 2019. Godt Nytår til alle.
Forlaget Landsvalen har 10 års jubilæum!
Derfor var der kaffe & kage hjemme i haven hos forlaget d. 1. juli på en dejlig solskinsdag.
Her er Line med alle bøgerne, og flere ideer myldrer i hendes hoved, glæd jer. Inden længe kommer der mere nyt her på siden.
Tak til alle der fulgte med i 2017 og velkommen til jer, som kom til i årets løb. Jeres indsats med at sprede kendskabet til bøgerne, er guld værd. Håber at mange har hygget sig i julen med at læse i mine bøger.
2017 var året, hvor jeg lavede tekst til bogen ”Henrik og Lille Grå” om den lille Ferguson-traktor med de søde forlygte-øjne. Bogen blev vores julegave til bekendte i Japan og New Zealand. Også året hvor 3 gamle folkekære bøger kom tilbage: Det var min allerførste bog Svend Åges Gris, som nu igen kan købes, og det er ”Petras Ko” og ”Sigurds Traktor” som kom ud fra trykkeriet i Horsens i nyt oplag.
Så nu er der 12 bøger at vælge imellem! Husk os i 2018, når der skal købes fødselsdagsgaver, eller der bare mangler en børnebog, som gerne må ”lugte” af land.
HUSK: Du kan stadig bestille bøger her på siden ved at sende en mail (find formular her) eller ring til forlaget på 75 66 57 26 (fastnet, ingen sms), og få varerne hurtigt leveret i pakkeboks.
Gæs læser bøger. Vil du og børnene også være klogere? Så find gaver her på siden.
Vi er på YouTube - klik ind forbi vores kanal.
Forlaget Landsvalen: Tlf: 75 66 57 26 E-mail: forlagetlandsvalen@hotmail.com CVR: 31 45 42 39
Brøndager 31, 8751 Gedved, Danmark